സമരം അവസാനിപ്പിക്കാന് തയ്യാറാകാതെ മേയര് നഗരസഭയ്ക്കുളളില് പൂജവെച്ച് വിജയദശമി ആഘോഷിച്ച് ബിജെപി കൗണ്സിലര്മാര് തിരുവനന്തപുരം: ചരിത്രത്തിലാദ്യമായി തിരുവനന്തപുരം നഗരസഭയ്ക്കുളളില് വിജയദശമി ആഘോഷം. 16 ദിവസമായി സമരം ചെയ്യുന്ന ബിജെപി കൗണ്സിലര്മാരുടെ നേതൃത്വത്തിലാണ് നഗരസഭ കൗണ്സില് ഹാളിനുള്ളില് പൂജവച്ചു വിജയദശമി ആഘോഷിക്കുന്നത്. വീട്ടുകരം വെട്ടിപ്പ് നടത്തിയ ഉദ്യോഗസ്ഥരെ അറസ്റ്റ് ചെയ്യണമെന്ന് അടക്കമുളള ആവശ്യങ്ങള് ഉന്നയിച്ചാണ് ബിജെപി കൗണ്സിലര്മാര് നഗരസഭാ ഹാളില് 16 ദിവസമായി സമരം ചെയ്യുന്നത്. കൗണ്സില് ഹാളിനുളളില് രാപ്പകല് സമരമാണ് ബിജെപി കൗണ്സിലര്മാര് നടത്തുന്നത്. വനിതാ കൗണ്സിലര്മാര് അടക്കമുളളവര് രാത്രിയും പകലും ഇവിടെയുണ്ട്. തിരുവനന്തപുരം നഗരസഭയുടെ ചരിത്രത്തില് ആദ്യമായിട്ടാണ് ഇത്രയും ദൈര്ഘ്യമേറിയ ഒരു സമരത്തിന് വേദിയാകുന്നത്.